kalixlouiis/myanmar-wikipedia-corpus huggingface dataset:
ဦးပဉ္ဇင်းကြီး အရှင်၀ဇီရာနန္ဒ (ရိုးရိုးကြီးဇေယျ)က ဦးစီးကျင်းပခဲ့သည့် သေနေ့အကြို နှုတ်ဆက်မင်္ဂလာပွဲအကြောင်းနှင့်ဦးပဉ္ဇင်းကြီးသည် ညောင်တုန်း ချောင်၊ ညောင်တုန်းကျောင်းတိုက်၌ ရွှေရတုနှစ်ထပ်ကျောင်းဆောင်ကြီးဆောက် လုပ်ရန် ကိုယ်တိုင်ပါဝင်ဆောင်ရွက်ခဲ့ပြီးကောင်းမှုများပြုလုပ်ရင်း သက်တော် (၈၆- နှစ်၊ ဝါတော်-၂၃)တွင် ပျံလွန်တော်မူကြောင်း ဖော်ပြထားသည်။
အသက်ကယ်သောကြက်တူရွေးကြီး၊ စုထက်၊ မ။
မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၂ (ဖေ ၂၀၀၁) စာ ၂၃-၂၄၊ ပုံ။
အမေရိကန်နိုင်ငံ၊ နယူးယောက်ပြည်နယ်၊ ရလေးမြို့တွင်နေထိုင်သော ရှီလီတန်မိသားစုသည် အိမ်၌မွေးထားသောကြက်တူရွေးမှခြေမသန်စွမ်းသူ သ္မီးကလေးကို အသက်ဘေးမှကယ်တင်လိုက်သဖြင့် ကြက်တူရွေးကြီးအား ကျေးဇူးတင်မဆုံးဖြစ်နေပုံကို ပုံနှင့်တကွရေးသားဖော်ပြထားသည်။
အသက် ၁၀၉နှစ်အဘိုးအို နှင့်အိုလံပစ်မီးရှူးတိုင်၊ အောင်ထက်။
- - -၊ တွဲ ၁၂၊ မှတ် ၁၁ (နို ၂၀၀၁) စာ-၂၇၊ ပုံ။
(၂၀၀၀)ပြည့်နှစ်ဩစတြေးလျနိုင်ငံ၌ ကျင်းပသောကမ္ဘာ့အိုလံပစ် အားကစားပွဲတော်၌၊ ဩစတြေးလျနိုင်ငံသား အသက် (၁၀၉)နှစ်ရှိ 'ဂျက်လော့ကတ်' သည် အိုလံပစ်မီးရှူးတိုင်သယ်ဆောင်မှုတွင် ပါဝင်သယ်ဆောင်နေပုံကို ရေးသား ပြီး အိုလံပစ်အားကစားသက်တမ်းထက် ဂျက်လော့ကတ်၏ အသက်မှာ (၅)နှစ်ပိုကြီးကြောင်းဖော်ပြထားသည်။
အသက် ၁၀၇နှစ်ရှိ ဂျပန်အမြွှာညီအစ်မ၊ ဝင်းဝင်းမြတ်။
- - -၊ တွဲ ၁၂၊ မှတ် ၅ (မေ ၂၀၀၀) စာ ၃၆။
ဂျပန်နိုင်ငံမှ အဘွားကင်နာရီတာနှင့် အဘွားဂင်ကာနေအမြွှာညီအစ်မ သည် ၁၉၉၉-ဩဂုတ်လတွင် (၁၀၇)နှစ်ပြည့် မွေးနေ့ကိုကျင်းပခဲ့သည်။
အဘွားကင်နာရီတာသည် (အသက် ၁၀၇နှစ်၅လ)တွင် နှလုံးအားနည်းသော ရောဂါဖြင့် ကွယ်လွန်ခဲ့ကြောင်း၊ သူတို့အမြွှာညီအစ်မ၏အကြောင်းပုံနှင့်တကွ ရေးသားဖော်ပြထားသည်။
အသက်၁၇၀ရှိသောလိပ်မကြီး၊ - - -။
- - -၊ တွဲ ၁၃၊ မှတ် ၅ (မေ ၂၀၀၁) စာ ၂၅၊ ပုံ။
ကမ္ဘာကျော်အင်္ဂလိပ်လူမျိုးသိပ္ပံပညာရှင် ချားရောဘတ်ဒါဝင်သည် စူးစမ်းရှာဖွေရေးအတွက် ကမ္ဘာကိုပတ်စဉ်ဂါလာပါရိုကျွန်းစုမှ ရရှိသော ၅နှစ် အရွယ်လိပ်ကြီးအား ဩစတြေးလျနိုင်ငံ၊ ဘရစ်ဘေးမြို့ရှိ တိရစ္ဆာန်ဥယျာဉ်၌ မွေးထားရာယ္ခုအခါ အသက်၁၇၀ရှိပြီးဖြစ်ကြောင်း ပုံနှင့်တကွရေးသားဖော်ပြ ထားသည်။
အသက်ဝင်လှသောရုပ်တုကြီး'၊ - - -။
- - -၊ တွဲ ၁၃၊ မှတ် ၁၀ (အောက် ၂၀၀၁) စာ ၃၀၊ ပုံ။
အီတလီနိုင်ငံ၊ ဗင်းနစ်မြို့ရှိပြတိုက်တစ်ခုတွင် လူငယ်တစ်ယောက်ကာကီ ရောင်ဘောင်းဘီတိုဝတ်လျက်၊ အပေါ်အင်္ကျီမပါ ဆောင့်ကြောင့်ထိုင်နေသောပုံကို ဧရာမပန်းပုကြီးထု၍ ပြသထားရာ လူအများကပင် 'အသက်ဝင်လှသည်' ဟု မှတ်ချက်ချကြောင်း၊ ရုပ်တုအားဒေါ်လာ ၇၀၀ယ၀၀၀(ခုနှစ်သိန်း)ဖြင့် ရောင်းချမည် ဖြစ်ကြောင်း ပုံနှင့်တကွရေးသားဖော်ပြထားသည်။
ဦးခေါင်းချင်းဆက် အမြွှညီအစ်မ၊ ဝင်းဝင်းမြတ်။
မင်္ဂလာမောင်မယ်ရုပ်စုံ ၊ တွဲ ၁၄၊ မှတ် ၁၁ (နို ၂၀၀၂) စာ-၁၇၊ပုံ။
အမေရိကန်နိုင်ငံမှလိုရီနှင့်ဒိုရီအမြွှာညီအစ်မသည် ခေါင်းချင်းဆက်လျက် မွေးဖွားလာရာ ယ္ခုအခါအသက် (၄၀)အရွယ်ထိ၊ ဇွဲ၊ လုံ့လ၊ ကြိုးစားမှုများဖြင့်ရှင်သန် နေထိုင်ပုံကို ပုံနှင့်တကွရေးသားဖော်ပြထားသည်။
ဦးခေါင်းတစ်လုံး၊ ခြေတစ်ဖက်၊ လက်တစ်ဖက်သာရှိသော စာရေးဆရာ၊ သက်ဝေဦး။
- - -၊ တွဲ ၁၂၊ မှတ် ၂ (ဖေ ၂၀၀၀) စာ ၃၅-၃၆၊ ပုံ။
ကနေဒါနိုင်ငံ၊ မွန်ထရီရယ်မြို့တွင် နေထိုင်သူ မူးယစ်ဆေးဝါးနှင့်အရက် စွဲနေသောအမျိုးသမီးမှ မွေးဖွားလာသော ဦးခေါင်းတစ်လုံး၊ ခြေတစ်ဖက်၊ လက်တစ်ဖက် သာရှိသော ကလေးငယ်တစ်ဦးသည် မလျော့သော ဇွဲ၊လုံ့လတို့ဖြင့် ကြီးပြင်းလာရာ ယခုအခါ နာမည်ကျော် စာရေးဆရာတစ်ယောက် ဖြစ်လာခဲ့ပုံကို ရေးသားဖော်ပြထားသည်။
ယ္ခုအခါသူ၏အတ္ထုပ္ပတ္တိကိုလည်း ရေးသားရန် ရည်ရွယ်ပြုစု လျက် ရှိကြောင်း ရေးသားထားသည်။
ဦးခေါင်းထဲက ပက်ကျိ၊ ဝင်းဝင်းမြတ်။
- - -၊ တွဲ ၁၂၊ မှတ် ၁၂ (ဒီ ၂၀၀၀) စာ ၂၅-၂၆၊ ပုံ။
အမေရိကန်နိုင်ငံ၊ အိုလံပီယာမြို့တွင်နေထိုင်သော ဆမ်မူရိဆိုသူသည် ဦးခေါင်းကိုက်ရောဂါဆိုးရွားလာ၍ ဆရာဝန်ကြီးများ၏ ခွဲစိတ်မှုကိုခံခဲ့ရာမှ ဦးခေါင်းတွင်းမှ (၂ လက်မ) အရှည်ရှိပက်ကျိတစ်ကောင်တွေ့ရှိရကြောင်း ရေးသားဖော်ပြထားသည်။
ဦးခေါင်းနှစ်လုံးနှငြွေ့်မ၊ သက်ဝေဦး။
- - -၊ တွဲ ၁၁၊ မှတ် ၆ (ဇွန် ၁၉၉၉) စာ ၂၃၊ ပုံ။
စပိန်နိုင်ငံ၊ ကတ်စတယ်ဆဲရားမြို့တွင်တွေ့ရှိရသော ဦးခေါင်းနှစ်လုံးရှိ သည့်ထူးခြားရှားပါးသော ြွေမကြီးကိုသိပ္ပံစမ်းသပ်မှုပြုရန်အတွက်တွေ့ရှိသူများက သက်ဆိုင်ရာသို့ လှူဒါန်းခဲ့ကြောင်းပုံနှင့်တကွရေးသားဖော်ပြထားသည်။
ဧရာမခွေးကြီး၊ စုထက်၊မ။
- - -၊ တွဲ ၁၃၊ မှတ် ၇ (ဇူ ၂၀၀၁) စာ ၂၅၊ ပုံ။
အကော့တလန်ရှိ ဖို့(ချ)မြို့တွင်နေထိုင်သော အင်္ဂလိပ်မိသားစုကမွေးမြူ ထားသောကိုယ်အလေးချိန် ၂၆၆ပေါင်းရှိသည်ခွေးကြီး ဒါစီသည်နှာသီးဖျားမှ အမြီးဖျားအထိ အလျား၇ပေ၊ ၃လက်မရှိပြီး အလွန်ထွားကျိုင်းမှုများကို ပုံနှင့် တကွရေးသားဖော်ပြထားသည်။
ဧရာမဆိုဖာ ကုလားထိုင်ကြီး၊ ဝင်းဝင်းမြတ်။
- - -၊ တွဲ ၁၁၊ မှတ် ၆ (ဇွန် ၁၉၉၉) စာ ၂၃။
ထိုင်းနိုင်ငံ၊ ဘန်ကောက်မြို့၌ကျင်းပသော အိမ်ထောင်ပရိဘောဂပြပွဲ တွင်ပြသထားသော အလွန်ကြီးမားသည့် (အမြင့် ၁၀.၈ပေ၊ အလျား ၂၀ပေ)၊ အလေးချိန် ၁၁၄၆ပေါင်)ရှိ လူပေါင်း၃0xdki်နိုင်သော ဆိုဖာကုလားထိုင်ကြီး အကြောင်းကိုပုံနှင့်တကွရေးသားဖော်ပြထားသည်။
ဧရာမပိုးဖလံကောင်ကြီး၊ စုထက်၊ မ။
မြတ်မင်္ဂလာစာစောင်၊ တွဲ ၁၁၊ မှတ် ၃ (မတ် ၁၉၉၉) စာ ၂၆၊ ပုံ။
အမေရိကန်နိုင်ငံသား၊ သတ္တဗေဒပညာရှင် ဂျိမ်း(စ)ဆက်ဒိုင်သည် အရှေ့တောင်အာရှဒေသတွင်သာ တွေ့ရတတ်သောအလွန်ကြီးမားသည့် ပိုးဖလံ ကောင်ကြီးတစ်ကောင်ကိုတွေ့ရှိထားသည်။
ထိုပိုးဖလံကောင်ကြီးကိုတိုင်းထွာ ကြည့်ရာ (၁၀.၆)လက်မရှိသည်ကို ဖော်ပြထားသည်။
ဧရာမမိကျောင်းကြီးကို အရှင်ဖမ်းနိုင်သူ၊ ဝင်းဝင်းမြတ်။
မင်္ဂလာမောင်မယ်ရုပ်စ၊ ုံတွဲ ၁၄၊ မှတ် ၈ (ဩ ၂၀၀၂) စာ ၂၆-၂၇၊ ပုံ။
မကြာမီက အမေရိကန်ပြည်၊ ဝင်ကိုဆင်ပြည်နယ်ရှိ မိရှိဂန်ရေကန်ကြီး နှင့်ဆက်နေသော ဂရင်းဘေးရေကန်ကြီးတွင် ပေ၆၀ကျော်ရှိသော အလွန်ကြီးမား လှသည့်မိကျောင်းကြီးအား မိကျောင်းဖမ်းကျွမ်းကျင်သူမဟုတ်ပဲ ဖိနပ်အရောင်း သမားတစ်ဦးဖြစ်ပေအဂျော့ခ်ျမာစတာလီ (၄၁-နှစ်)မှ အရှင်ဖမ်းဆီးခဲ့ပုံကို ပုံနှင့်တကွရေးသားဖော်ပြထားသည်။
အံ့ချီးဖွယ်ကိုယ်တစ်ပိုင်းမရှိသူကလေး၊ - - -။
- - -။
တွဲ ၁၄၊ မှတ် ၅ (မေ ၂၀၀၂) စာ ၃၃၊ ပုံ။
တောင်အာဖရိကနိုင်ငံ၊ ဝါကာဗီးမြို့မှ သ္မီးကလေးထရေဇာသည် မွေးကတည်းက ခြေအင်္ဂါချို့တဲ့နေရာ ပုံမှန်မဟုတ်သည့်မညီညာ (၂)ချောင်း ပါလာရာဆရာဝန်များက ကိုယ်ခန္ဓာကို အနှောက်အယှက်ပြုနေသဖြင့် ဖြတ် တောက်ပစ်လိုက်ကြရာ လက်နှစ်ဖက်ဖြင့်သာ ယ္ခုအသက်-၁၀နှစ်အရွယ်ထိ ဘ၀ကိုအနိုင်မခံ အရှုံးမပေးပဲ အသက်ရှင်ရပ်တည် နေပုံကိုပုံနှင့်တကွရေး သားဖော်ပြထားသည်။
အံ့ချီးဖွယ်စိုက်ပျိုးနိုင်သူ၊ သက်ဝေဦး။
- - -၊ တွဲ ၁၂၊ မှတ် ၁ (ဇန် ၂၀၀၀) စာ ၂၈၊ ပုံ။
အင်္ဂလန်နိုင်ငံ၊ စပေါလ်ဒင်းမြို့မှစိုက်ပျိုးရေးသမားဘားနဒ် စိုက်ပျိုးသော အပင်များမှ ဖြစ်ထွန်းအောင်မြင်နေသည့် အံ့ဖွယ်ကြီးထွားသော သီးနှံများ အကြောင်းရေးသားဖော်ပြထားသည်။
အံ့ချီးဖွယ်ဇွဲလုံ့လရှင်၊ အောင်ထက်။
- - -၊ တွဲ ၁၄၊ မှတ် ၁၂ (ဒီ ၂၀၀၂) စာ ၂၈-၂၉၊ ပုံ။
မကြာမီက ကမ္ဘာ့စာနယ်ဇင်းများက အံ့ဖွယ်ချီးကျူးတင်ပြခဲ့သော အသက် (၆၀)အရွယ်ရှိ ဩစတြေးယားနိုင်ငံဗီယာနာမြို့ရှိ ဘီသိုဗင်ပြတိုက်တွင် ညွှန်ကြားရေးမှူးအလုပ်ကိုလုပ်နေသူသည် သမ္မာကျမ်းစာအသစ်ကို အဟောင်းမှ လက်ရေးဖြင့်ကူးသားခဲ့ရာ ၇နှစ်ကြာခန့်ကြာကြောင်း အံ့ဖွယ်ဖော်ပြထားသည်။
အံချီးဖွယ် မသန်စွမ်းသူ၊ ဝင်းအံ့။
မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၉ (စက် ၂၀၀၂) စာ ၃၃-၃၄၊ ပုံ။
စကော့တလန်ပြည်၊ အီဒင်ဘာရာမြို့မှဂျေမီအင်ဒရူး (၃၂နှစ်)သည် တောင်တက်သမားတစ်ဦးဖြစ်ပြီး၊ ဒုက္ခိတဘ၀ရောက်သွားသော်လည်း မလျှော့ သောဇွဲ၊ လုံ့လ၊ အနိုင်မခံ၊အရှုံးမပေးသောစိတ်ဓာတ်၊ စေတနာသဒ္ဓါတရား ထက်သန်ပုံတို့ကို ပုံနှင့်တကွရေးသားဖော်ပြထားသည်။
အံ့ချီးဖွယ်သည်းခံခွင့်လွတ်နိုင်သောမေတ္တာရှင်၊ ဝင်းဝင်းမြတ်။
မြ တ်မင်္ဂလာစာစောင၊် တွဲ ၁၆၊ မှတ် ၅ (နို ၂၀၀၀) စာ ၄၁-၄၃၊ ပုံ။
ဩစတြေးလျနိုင်ငံသူ အသက်၅၀အရွယ်ရှိ အေမီချက်စတာလန်ဆိုသူ သည် နှစ်ရှည်လများ ပေါင်းသင်းလာသော သူမ၏ခင်ပွန်း 'ေဝါလတာချက် စတာ၀် (၅၄-နှစ်)က သူမအား (၂၇ကြိမ်) တိုင်တိုင်ရက်စက်သောနည်းများဖြင့်သူမအား သေကြောင်းကြံစည်ခဲ့သည်ကို မေတ္တာထား၍ခွင့်လွတ်သည်းခံနိုင်ခဲ့ပုံကို ချီးကျူး ဖွယ်ရေးသားဖော်ပြထားသည်။
အံ့ချီးဖွယ်အလှူဒါနပြုနေသော ဗေဒင်ဆရာမလေးဒေါ်ဆွေဆွေဝင်း (န.ွှ)။
- - -၊ တွဲ ၁၆၊ မှတ် ၃ (စက်၂၀၀၀) စာ ၁၇-၂၂။
- - -၊ တွဲ ၁၆၊ မှတ် ၄ (အောက် ၂၀၀၀) စာ ၂၅-၂၈၊ ပုံ။
နာမည်ကျော်ဗေဒင်ဆရာမလေးဒေါ်ဆွေဆွေဝင်း (န.ွှ)၏ မွေးနေ့အလှူ မင်္ဂလာအဖြစ် မင်္ဂလာဗျူဟာအဖွဲ့၊ ပရိဟိတအဖွဲ့၊ ဘုရားကျောင်း၊ သံဃာတော်များ အတွက် ကုသိုလ်ပြုပုံကို ရေးသားဖော်ပြထားသည်။
အံ့ဖွယ် ကိုယ်ခန္ဓာပျော့ပျောင်းသူ၊ ဝင်းအံ့။
မင်္ဂလာမောင်မယ်ရုပ်စုံ ၊ တွဲ ၁၄၊ မှတ် ၈ (ဩ ၂၀၀၂) စာ ၂၅၊ ပုံ။
နာမည်ကျော်စပိန်အမျိုးသမီးကျွမ်းဘားပညာရှင် ကာရိုလီးနား၏ ကိုယ်ခန္ဓာအလွန်ပျော့ပျောင်းလှပုံကို ဓာတ်ပုံဆရာ၏ပညာအစွမ်းဖြင့် ဖော်ပြထား ပါသည်။
အံ့ဖွယ် ဂီတပညာရှင်၊ စုထက်၊ မ။
- - -၊ တွဲ ၁၃၊ မှတ် ၃ (မတ် ၂၀၀၁) စာ ၂၂၊ ပုံ။
ချက်ကိုစလိုဗေးကီးယားနိုင်ငံ၊ ဘာဒိုမြို့မှ ဒင်းနက်ကလူကီသည် ထူးခြားသောအံ့ချီးဖွယ် ဂီတအနုပညာစွမ်းအကြောင်းကို ရေးသားဖော်ပြ ထားသည်။
အံ့ဖွယ်ငွေမမက်သူ၊ ဝင်းဝင်းမြတ်။
မင်္ဂလာမောင်မယ်ရုပ်စုံ ၊ တွဲ ၁၁၊ မှတ် ၇ (ဇူ ၁၉၉၉) စာ ၂၅-၂၆၊ ပုံ။
အင်္ဂလန်နိုင်ငံသား ဒေးဗစ်ဒါလင် (၃၂-နှစ်)ဆိုသူသည့် ဒေါ်လာသန်း ပေါင်း(၁၀၀)ကျော်ပိုင်ဆိုင်သော သန်းြွကယ်သူဋ္ဌေးလူပျိုတစ်ဦးဖြစ်ပြီး ကမ္ဘာ အရပ်ရပ်မှ အမျိုးသမီးများက သဘောကျလက်ထပ်ချင်ကြသော်လည်း အသက် (၂၁)နှစ်ရှိပြီး ကလေးနှစ်ယောက်မိခင်တခုလပ်ဗြိတိသျှအမျိုးသမီးအဲလစ်စ်ကမှု ချစ်သူအဖြစ် (၃)လကြာတွဲခဲ့ပြီးမှ လက်ထပ်ရန်ငြင်းပယ်ခဲ့ကြောင်း ရေးသား ဖော်ပြထားသည်။
အံ့ဖွယ်စွမ်းနိုင်သူ၊ သက်ဝေဦး။
- - -၊ တွဲ ၁၂၊ မှတ် ၁၀ (အောက် ၂၀၀၀) စာ ၂၇၊ ပုံ။
အာဖရိကတိုက်၊ ဆီနီဂေါနိုင်ငံရှိ ကျေးရွာကလေးတစ်ရွာတွင် နေထိုင် လျက်ရှိသော 'ချက်ကာရှုကာတာ'ဆိုသူသည် မွေးရာပါလက်နှစ်ဖက်မပါသော် လည်းသူ၏လောကဓံကြံကြံခံ၍ အံ့ဖွယ်စွမ်းနိုင်ပုံအကြောင်းကို ပုံနှင့်တကွ ရေးသားဖော်ပြထားသည်။
အံ့ဖွယ်နားပန်ရှည်သူ၊ အောင်ထက်။
- - -၊ တွဲ ၁၄၊ မှတ် ၅ (မေ ၂၀၀၂) စာ-၃၊ ပုံ။
ဗြိတိန်နိုင်ငံသားပီးယားသည် ကမ္ဘာပေါ်တွင်နားပန် (နားအောက်ပိုင်း အစွန်း) (ူသဘန) အရှည်ဆုံးအဖြစ် ဂရင်းနစ်မှတ်တမ်းတင်စာအုပ်တွင် ဖော်ပြ ထားသည်။
အံ့ဖွယ်ဖြစ်ရပ်၊ အောင်ထက်။
- - -၊ တွဲ ၁၄၊ မှတ် ၈ (ဩ ၂၀၀၂) စာ ၂၉-၃၀၊ ပုံ။
မကြာမီကလေယာဉ်မှူးဟမ်းမား (၆၃-နှစ်)သည် အမေရိကန်ပြည်၊ ကာလီဖိုးနီးယားပြည်နယ်၊ နီဗားဒါးမြို့မှအော်ရီဂွန်ပြည်နယ်၊ မောက်ဟုမြို့သို့ တစ်ယောက်စီးလေယာဉ်ငယ်ကို တစ်ကိုယ်တည်းပျံသန်းမောင်းနှင်လာစဉ် စက်ချို့ယွင်းသွားသဖြင့် လေယာဉ်အား မြေပြင်သို့ထိုးဆင်းခဲ့ရာ ဒဏ်ရာအနာတ ရမရ၊ အသက်မသေပဲကံကောင်းခဲ့ပုံကို အံဖွယ်ပုံနှင့်တကွဖော်ပြထားသည်။
အံဖွယ်မော်တော်ဆိုင်ကယ်စီးကျွမ်းကျင်သူများ၊ စုထက်၊ မ။
- - -၊ တွဲ ၁၃၊ မှတ် ၅ (မေ ၂၀၀၁) စာ ၂၁-၂၂၊ ပုံ။
အိန္ဒိယနိုင်ငံကြည်းတပ်မှ မော်တော်ဆိုင်ကယ်စီးကျွမ်းကျင်သော တပ်ရဲ (၁၀)ဦးတို့သည် မော်တော်ဆိုင်ကယ်တစ်စီးအား (၁၀)ဦးတွင် (၉)ဦး လက်လွွှတ် စီးပြပုံကို အံ့ဖွယ်ဖော်ပြထားသည်။
အံ့ဖွယ်လူသား၊ သက်ဝေဦး။
မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၅ (မေ ၂၀၀၂) စာ ၃၁၊ ပုံ။
မလေးရှားနိုင်ငံမှ လျူသိုလင်ဆိုသူသည် သူ၏ခန္ဓာကိုယ် အရေးပြား တွင်သံသတ္ထုပစ္စည်းများ ကပ်ငြိအောင် ထူးထူးခြားခြားစွမ်းဆောင်နိုင်ပုံကို ပုံနှင့်တကွ ရေးသားဖော်ပြထားသည်။
အံ့ဖွယ်သွားပိုင်ရှင်၊ ဝင်းအံ့။
- - -၊ တွဲ ၁၄၊ မှတ် ၆ (ဇွန် ၂၀၀၂) စာ ၃၁၊ ပုံ။
သီရိလင်္ကာနိုင်ငံ၊ တိုလံဘိုမြို့မှလယ်သမား ဂမီနီဂါစန်သလုမာရသည် သူ၏သွားဖြင့် ကြိုးစတစ်ခုကိုကိုက်၍ တန်ချိန်၄၀ရှိသော ရထားတွဲသည် ၂၅ကိုက်အကွာအေ၀းအထိ အံ့ဖွယ်ထူးခြားစွာဆွဲပြပုံကို ပုံနှင့်တကွဖော်ပြ ထားသည်။
အံ့ဖွယ်အစွမ်းပြ၊ ဝင်းဝင်းမြတ်။
အမေရိကန်နိုင်ငံ၊ ဖလော်ရီဒါပြည်နယ်၊ ဝက်(စ)မြို့တွင်နေထိုင်သူ ဖရင့်ဆီမွန်သည် လမ်းဘေးတွင်ရပ်၍ လျှပ်စစ်မီးဖိုကို သူ၏သွားပေါ်တွင် ဒေါက်ထောက်၍ အောက်သို့မကျအောင် ထိန်းလျက်အံ့ဖွယ်အစွမ်းပြနေပုံကို ပုံနှင့်တကွရေးသားဖော်ပြထားသည်။
အံဖွယ်အစွမ်းပြသောအဘွားအို၊ ဝင်းအံ့။
မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၈ (ဩ၂၀၀၀) စာ-၄၅၊ ပုံ။
အသက် (၉၅)နှစ်အရွယ်ရှိသော ဩစတြေးလျသူ အဘွားအိုဟိလ်ဒါ ကူပါးသည် မိုးကောင်းကင်(၁၀၅ ပေ)အမြင့်မှ စွန့်စွန့်စားစားလေထီးခုန်ပြပုံ အကြောင်းကိုရေးသားဖော်ပြထားသည်။
အံဖွယ်အဘွားအို၊ ဝင်းဝင်းမြတ်။
- - -၊ တွဲ ၁၄၊ မှတ် ၆ (ဇွန် ၂၀၀၂) စာ ၃၃၊ ပုံ။
အမေရိကန်ပြည်နယ်၊ ဂျော်ဂျီယာပြည်နယ်၊ အော်ဂတ်စတာမြို့မှ အိုင်းရစ်ဟစ်လီဆိုသူ အလွန်ဇွဲသတ္တိကောင်းလှသော အဘွားအိုသည်သူ၏ အသက်၁၀၀ပြည့်နှစ်မွေးနေ့တွင် လေယာဉ်မောင်းပြရန် ကတိပေးခဲ့ပြီး ကတိ အတိုင်း ဇွဲရှိရှိနှင့်လေယာဉ်မောင်းသင်၍ မောင်းပြခဲ့ပုံကို ပုံနှင့်တကွဖော်ပြထားသည်။
အံဖွယ်အလုပ်လုပ်နိုင်သူ၊ - - -၊ - - -၊ တွဲ ၁၃၊ မှတ် ၁ (ဇွန် ၂၀၀၁) စာ ၂၄။
စကောတလန်ကမ်းခြေအနီး ဂီဝါကျွန်းတွင်နေထိုင်သော ဆီးမက်မတ် စကိုရန်၊ ဆိုသူအမျိုးသားကြီးအား သက်ဆိုင်ရာက (၁၉၈၉)ခုနှစ်တွင် ကမ္ဘာ့အလုပ်လုပ်နိုင်သူအဖြစ် ဗြိတိသျှအင်ပါယာဆုတံဆိပ် ချီးမြှင့်ပုံကို ပုံနှင့်တကွရေးသားဖော်ပြထားသည်။
အံ့ဖွယ်အသက် ၁၂၅-နှစ်ရှိ အဘွားအို၊ သက်ဝေဦး။
မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၂၊ (ဖေ ၂၀၀၀) စာ ၂၁-၂၂၊ ပုံ။
ဒိုမီနီကန်နိုင်ငံရှိ အဘွားအို အဲလီဇဘတ်အစ်စရေးသည် အသက် (၁၂၅)နှစ်ခန့်ရှိပြီး သူမ၏အသက်ရှည်ရန် နေထိုင်၊ စားသောက်ပုံများကို ပုံနှင့်တကွရေးသားဖော်ပြထားသည်။
အင်္ဂလန်သူဆူမိုနပန်းသမားကြီး၊ - - -။
- - -၊ တွဲ ၁၄၊ မှတ် ၈ (ဩ ၂၀၀၂) စာ ၂၈၊ ပုံ။
အင်္ဂလန်နိုင်ငံ၊ ဒါဘီမြို့မှ အသက် ၄၆နှစ်အရွယ်ရှိ ဂျက်ကီဘိတ်ဆိုသူ အမျိုးသမီးသည် ဆူမိုနပန်းသမားတစ်ဦးဖြစ်ပြီး၊ ကိုယ်အလေးချိန်မှာ ပေါင် ၂၈၀ ရှိ၍ သူမ၏အကြောင်း ပုံနှင့်တကွရေးသားဖော်ပြထားသည်။
အစ်မမေတ္တာ မောင့်မေတ္တာ၊ ဝင်းဝင်းမြတ်။
မြတ်မင်္ဂလာစာစောင်၊ တွဲ ၁၇၊ မှတ် ၁၀ (ဧ ၂၀၀၂) စာ ၃၀-၃၂၊ ပုံ။
လွန်ခဲ့သောနှစ်ပေါင်း (၄၄)နှစ်တာကာလအနီတာဆိုသော သူငယ်တန်း ကျောင်းသူကလေးတစ်ဦးသည် မီးဘေးမှမောင်သုံးဦးကို ကယ်တင်ခဲ့သည် နောင်နှစ်ပေါင်း (၄၄နှစ်) တာကာလကြာပြီးနောက် အနီတာသည် ကျောက်ကပ် အစားထိုးကုသရန် အသက်ဘေးအန္တရာယ်နှင့်ကြုံနေစဉ်တွင်ငယ်စဉ်ကလေး ဘ၀က အနီတာမီးဘေးမှကယ်တင်ခဲ့သောမောင်ဖြစ်သူပေါလ် ကသူ့၏အသက် ကိုကယ်တင်ခဲ့သော သူ၏အစ်မအနီတာအား ကျောက်ကပ်တစ်လုံးကို ရက်ရက် ရောရော ပေးလှူပုံကို မောင်နှင့်အစ်မတို့၏ ကိုယ်ကျိုးမကြည့် အသက်စွန့်၍ မေတ္တာတရားကြီးမားပုံကို ရေးသားဖော်ပြထားသည်။
ရည်ညွန်းကိုးကား Category:မြန်မာ စာအုပ်များ။
ဒေါ်သိန်းရီ (၅ အောက်တိုဘာ ၁၉၅၁ - ၂၆ ဩဂုတ် ၂၀၂၅) သည် သားဖွားဆရာမတစ်ဦးဖြစ်ပြီး မြန်မာနိုင်ငံ၏ ၃ ဦးမြောက် ဖလော်ရင့်(စ)နိုက်တင်ဂေးလ်ဆုရှင် လည်း ဖြစ်သည်။
ငယ်ဘဝ ၁၉၅၁ ခုနှစ်၊ အောက်တိုဘာ ၅ ရက် တွင် ဦးထွန်းစိန်နှင့် ဒေါ်နန်းလိပ်တို့က ၎င်းအား ဖွားမြင်ခဲ့သည်။
၁၉၇၃ ခုနှစ်တွင် သားဖွားဆရာမ သင်တန်း အောင်မြင်ခဲ့ပြီးနောက် ၁၉၇၅ ခုနှစ်မှ စ၍ သားဖွားဆရာမ အဖြစ် တာဝန် ထမ်းဆောင်ခဲ့သည်။
နန်းယွန်းမြို့နယ် လုံခိုင်ကျေးလက် ကျန်းမာရေး ဌာန၊ တမူးမြို့နယ် သနန်ကျေးလက် ကျန်းမာရေး ဌာန၊ ဖိုင်လင်း ကျေးလက် ကျန်းမာရေး ဌာနခွဲ၊ ဟုမ္မလင်းမြို့နယ် သောင်သွပ် တိုက်နယ်တို့၌ သားဖွား ဆရာမ အဖြစ် အမှုထမ်း ခဲ့သည်။
ဆုရရှိပုံ သားဖွားဆရာမ ဒေါ်သိန်းရီသည် ၁၉၉၅ ခုနှစ် ဧပြီ ၂ ရက် ညနေပိုင်းတွင် စစ်ကိုင်းတိုင်းဒေသကြီး၊ ဟုမ္မလင်းမြို့နယ်၊ သောင်သွပ်ကျေးရွာ ၌ ဖြစ်ပွားခဲ့သည့် မီးလောင်မှုအတွင်း မီးလျှံများ အကြား ပိတ်မိနေသော ကလေးငယ်ကို ဘေးအန္တရာယ်ကြားထဲမှ စွန့်စွန့်စားစား ဝင်ရောက် ကယ်တင်ခဲ့သူဖြစ်သည်။
သူသည် ခြေထောက်၊ ဦးခေါင်း၊ မျက်နှာနှင့် ကျောတို့တွင် မီးပြင်းထန်စွာ ခံခဲ့ရပြီး ကလေးငယ်မှာလည်း နှစ်နာရီ အကြာတွင် သေဆုံး သွားခဲ့၏။
ဆရာမ ဒေါ်သိန်းရီအား ဖောင်းပြင် ဆေးရုံ၌ ကိုးရက်ကြာ ကုသခဲ့ရပြီး မုံရွာသို့ ဆက်လက် ပေးပို့ပြီး အကြိမ်ကြိမ် ဆေးဝါးကုသမှု ခံယူခဲ့ရသည်။
ထို့ကြောင့် ၂၀၀၀ ပြည့်နှစ် အတွက် အပြည်ပြည်ဆိုင်ရာ ကြက်ခြေနီ ကော်မတီမှ ပေးအပ် ချီးမြှင့်သော ဖလောရင့် နိုက်တင်ဂေးဆုကို ရရှိခဲ့သည်။
အသက်ကို ပဓာန မထားဘဲ သက်စွန့်ဆံဖျား ကြိုးပမ်း ဆောင်ရွက်ခဲ့မှုကြောင့် ထိုက်ထိုက်တန်တန် ချီးမြှင့် ခံခဲ့ရခြင်း ဖြစ်သည်။
ဘဝနိဂုံး ၂၀၂၅ ခုနှစ်၊ ဩဂုတ် ၂၆ ရက် မနက်ပိုင်းတွင် ဒေါ်သိန်းရီ သည် စစ်ကိုင်းတိုင်းဒေသကြီး၊ ဟုမ္မလင်းမြို့နယ်၊ သောင်သွပ်ကျေးရွာ ရှိ ၎င်း၏ နေအိမ်၌ လူကြီးရောဂါဖြင့် ကွယ်လွန်ခဲ့သည်။
ပုဂ္ဂိုလ်ရေးဘဝ သူသည် အိမ်ထောင်သည် တစ်ဦးဖြစ်ပြီး သားနှစ်ဦး၊ သမီးလေးဦး ထွန်းကားခဲ့သည်။
ဂုဏ်ပြုခံရခြင်း ၂၀၂၃ ခုနှစ်၊ ဇန်နဝါရီလ ၄ ရက်နေ့တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က ၎င်းအား ဝဏ္ဏကျော်ထင်ဘွဲ့ ချီးမြှင့်အပ်နှံခဲ့သည်။
ဆက်စပ် ဖတ်ရှုရန် ဖလော်ရင့်(စ)နိုက်တင်ဂေးလ် ကြက်ခြေနီအသင်း ကမ္ဘာ့ကြက်ခြေနီနေ့ လခြမ်းနီအသင်း နိုင်ငံတကာ ကြက်ခြေနီ ကော်မတီ မြန်မာနိုင်ငံ ကြက်ခြေနီ အသင်း ခင်အုန်းမြ၊ ဒေါ် အမ်ယောနမ်၊ ဒေါ် ရည်ညွန်းကိုးကား Category:မြန်မာလူမျိုးများ အတ္ထုပ္ပတ္တိ ကဏ္ဍ:၂၀၂၅ ကွယ်လွန်သူများ ကဏ္ဍ:၁၉၅၁ မွေးဖွားသူများ။
ဥဇဘက်ကစ္စတန်နိုင်ငံသည် အာရှအလယ်ပိုင်းတွင် ရှိသော နှစ်ထပ် ကုန်းတွင်းပိတ်နိုင်ငံ တစ်နိုင်ငံ ဖြစ်သည်။
ဥဇဗက် ဆိုဗီယက်ဆိုရှယ်လစ်သမ္မတနိုင်ငံ (သို့မဟုတ်) ဥဇဗက်ကစ္စတန်နိုင်ငံသည် ဆိုဗီယက်ဆိုရှယ်လစ် ပြည်ထောင်စု သမ္မတနိုင်ငံ(ရုရှားနိုင်ငံ)တွင် ပါဝင်သော ဆိုဗီယက်ဆိုရှယ်လစ် သမ္မတနိုင်ငံ ဖြစ်သည်။
အာရှတိုက်အလယ်ပိုင်းရှိ ဆိုဗီယက် ဆိုရှယ်လစ်သမ္မတနိုင်ငံတို့တွင် လူဦးရေ အများဆုံးနိုင်ငံ ဖြစ်၍၊ အကျယ်အဝန်းအားဖြင့် စတုရန်းမိုင်ပေါင်း ၁၇၃၅၄၆ ရှိသည်။
မြောက်ဘက်တွင် ကာဇက်စတန်နိုင်ငံ၊ အရှေ့ဘက်တွင် ကာဂျစ္စတန်နိုင်ငံနှင့် တာဂျစ်ကစ္စတန်နိုင်ငံ၊ အနောက်ဘက်တွင် တာ့ခ်မင်နစ္စတန်နိုင်ငံ စသော ဆိုဗီယက်ပြည်ထောင်စုဝင် နိုင်ငံများနှင့် တောင်ဘက်တွင် အာဖဂန်နစ္စတန်နိုင်ငံ တို့ အသီးအသီး တည်ရှိကြသည်။
အာရှတိုက်အလယ်ပိုင်းတွင် တာကီစတန်ဒေသဟူ၍ ရှိရာ ၁၈၆ဝ နှင့် ၁၈၇ဝ ပြည့်နှစ်များအတွင်းက ရုရှားတို့သည် အနောက်တာကီစတန်ကို သိမ်းယူခဲ့ကြလေသည်။
အရှေ့ တာကီစတန်သည် တရုတ်နိုင်ငံ နယ်နမိတ်ထဲတွင် ကျရောက် လျက်ရှိသည်။
၁၉၂၄ ခုနှစ် ဒီဇင်ဘာ ၅ ရက်နေ့တွင် တာကီစတန်၊ ခီဗာနှင့် ဗူခါးရား နယ်မြေများ ပါဝင်စေလျက် ဥဇဗက် ဆိုဗီယက်ဆိုရှယ်လစ် သမ္မတနိုင်ငံကို ဖွဲ့စည်းတည်ထောင်ခဲ့ လေသည်။
၁၉၂၅ ခုနှစ် မေလတွင် ဆိုဗီယက်ပြည်ထောင်စု ထဲ၌ သမ္မတနိုင်ငံတစ်ခုအဖြစ် ပါဝင်ခဲ့သည်။
ဥဇဗက်ကစ္စတန်နိုင်ငံတွင်း၌ မြေဩဇာ ထက်သန်သော ဖားဂါးနားချိုင့်ဝှမ်း တည်ရှိသည်။
ထိုဒေသတွင် ဆားဒါယာမြစ်မှ ရေသွင်း၍ ဝါ၊ သစ်သီးနှင့် ဆန်စပါးတို့ကို အကြီးအကျယ် စိုက်ပျိုးသည်။
ဥဇဗက်ကစ္စတန်နိုင်ငံသည် ဆိုဗီယက် ပြည်ထောင်စုနိုင်ငံတွင် ဝါအများဆုံးထွက်သော နိုင်ငံဖြစ်သည်။
ဆိုဗီယက်ပြည်ထောင်စု ထွက် ဝါ ၆ဝ% ကို ဥဇဗက် ကစ္စတန်နိုင်ငံမှရရှိသည်။
လူဆန်ပဲပင်၊ ဆန်စပါး၊ စပျစ်သီးနှင့် ဗင်္ဂလား ဆီးသီးတို့ကိုလည်း စိုက်ပျိုးသည်။
နိုင်ငံ၏အနောက်ပိုင်းတွင် မြင်း၊ သိုးစသော တိရစ္ဆာန် များကို မွေးမြူကြသည်။
အထူးသဖြင့် တာရာကား သိုးမျိုးကို အကြီးအကျယ်မွေးမြူသော နိုင်ငံဖြစ်သည်။
ဥဇဗက်ကစ္စတန် နိုင်ငံသည် တွင်းထွက်ပစ္စည်း ကြွယ်ဝ သောနိုင်ငံလည်း ဖြစ်၍ ကြေးနီ၊ ရေနံနှင့် ကျောက်မီးသွေး ထွက်သည်။
အာရှတိုက် အလယ်ပိုင်းတွင် စက်မှု လုပ်ငန်း၌ အတိုးတက်ဆုံးနိုင်ငံ ဖြစ်သည်။
တက်ရှကင့်မြို့တော်တွင် အထည်အလိပ်စက်ရုံ၊ စိုက်ပျိုးရေးကိရိယာ စက်ရုံ၊ သားရေစက်ရုံစသော စက်ရုံများ ရှိသည်။
နိုင်ငံတွင်း၌ ဘိလပ်မြေစက်ရုံ၊ စက္ကူစက်ရုံ၊ သံနှင့် သံမဏိ စက်ရုံ၊ ရေနံချက်စက်ရုံ၊ လျှပ်စစ်ဓာတ်အားပေးစက်ရုံ အစရှိသော စက်ရုံ မြောက်မြားစွာ ရှိသည်။
တက်ရှကင့်မြို့သည် ဥဇဗက်ကစ္စတန်နိုင်ငံ၏ မြို့တော်ဖြစ်၍ အာရှတိုက်အလယ်ပိုင်းရှိ ဆိုဗီယက်ပြည် ထောင်စုမြို့တွင်လည်း အကြီးဆုံးမြို့ဖြစ်သည်။
လူဦးရေ ၁၃၈၅ဝဝဝ (၁၉၇ဝ)ရှိသည်။
အခြားထင်ရှားသော မြို့များမှာ ဗူခါးရားမြို့၊ ခီဗာမြို့၊ ခိုကန်း မြို့နှင့် ဆမာကန်းမြို့များ ဖြစ်သည်။
ဆမာကန်းမြို့သည် ၁၉၃ဝ ပြည့်နှစ်အထိ ဥဇဗက်ကစ္စတန်နိုင်ငံ၏မြို့တော် ဖြစ်ခဲ့ဘူးသည်။
တစ်ဆဲ့ကိုးရာစုနှစ်တွင် ရုရှားတို့ ဝင်ရောက်မလာမီက ဥဇဗက် လူမျိုးတို့သည် အာရှတိုက်အလယ်ပိုင်းဒေသ၌ ကြီးစိုးခဲ့သည်။
ဥဇဗက်လူမျိုးသည် တူရကီတို့၏ အဆက်အနွယ်ဖြစ်၍ အစ္စလာမ်အယူဝါဒီများ ဖြစ်သည်။
ဥဇဗက်ကစ္စတန်နိုင်ငံတွင် လူဦးရေ ၁၁၉၆ဝဝဝဝ (၁၉၇ဝ) ရှိသည်။
မြန်မာ့စွယ်စုံကျမ်း၊ အတွဲ(၁၄) center|Xiva ကိုးကား ကဏ္ဍ:ဥဇဘက်ကစ္စတန်နိုင်ငံ ကဏ္ဍ:အလယ်အာရှရှိ နိုင်ငံများ ကဏ္ဍ:ကုလသမဂ္ဂ အဖွဲ့ဝင်နိုင်ငံများ ကဏ္ဍ:ကုန်းတွင်းပိတ်နိုင်ငံများ ကဏ္ဍ:သမ္မတနိုင်ငံများ။
thumb|"GIMBAL" pentagon video, Jan 2015 အရာဝတ္ထုတစ်ခုသည် ကောင်းကင်တွင် ပျံသန်းနေပြီး ၎င်းအရာအား မြင်သည့် ပုဂ္ဂိုလ်က မည်သည့်အရာဖြစ်သည်ဟု အတိအကျခွဲခြားမရနိုင်ခြင်း ဖြစ်ရသည့် အရာဝတ္ထုမျိုးကို အမျိုးအမည်မသိ ယာဉ်ပျံ (အင်္ဂလိပ်:Unidentified Flying Object) ဟုခေါ်ကြသည်။
အင်္ဂလိပ်ဘာသာဖြင့် ယင်းစာလုံးအားအတိုကောက်အနေဖြင့် UFO ဟု ခေါ်ဝေါ်ကြသည်။
အမျိုးအမည်မသိ ယာဉ်ပျံများ( Unidentified flying object (UFO) လေ့လာသူများက မှတ်ချက်ပေးသည်မှာ UFO(Unidentified flying object)အမြင်များကို နောက်ပိုင်းတွင် ခွဲ့ခြားနိုင်သည်ဖြစ်ပြီး မှတ်တမ်းအားလုံး၏ ၅၀-၉၀ ရာခိုင်နှုန်းဖြစ်သည်။
မှတ်တမ်း၏ ၁၀-၂၀ ရာခိုင်နှုန်းမှာ ခွဲခြားမရနိုင်ပါဟု ဆိုကြလေခြင်း ဖြစ်သည်။
လေ့လာသူအများစုက အလွန်နည်းသော ယူအဖ်အို အမြင်များမှာ လူတို့၏လှည့်ကွက်တစ်ခုဖြစ်သည်ဟုလည်း ပြသခဲ့ကြသည်။
အမှန်တကယ်အားဖြင့် ယူအဖ်အိုအများစုမှာ လူလုပ်အရာ သို့မဟုတ် သဘာဝအတိုင်းဖြစ်ပြီး အမြင်မှာ အံ့ဩစရာကောင်းသည်။
အမျိုးအမည်သိ ယာဉ်ပျံများ ( Identified flying objects (IFOs) IFOsများ၏ ၈၀-၉၀ ရာခိုင်နှုန်းမှာ အောက်ဖော်ပြပါ မတူညီသည့် အရာမသုံးခုမှ တစ်ခုဖြစ်ပြီး ခွဲခြားနိုင်သည်။
အာကာသအတွင်းရှိဖြစ်စဉ်များ (ဥပမာ-ဂြိုဟ်များ၊ ကြယ်များ၊ ဥက္ကာပျံများ) လေယာဉ်ပျံများ ဖူဖောင်းများ(မိုးလေဝသဖူဖောင်းအပါအဝင်) တို့ဖြစ်သည်။
IFOsများ၏ ၁၀-၂၀ ရာခိုင်နှုန်းသည် အခြားအကြောင်းကြောင့်ဖြစ်နိုင်သည်။
(ဥပမာ-ငှက်၊ တိမ်များ၊ ဆလိုက်မီးများ၊ သဘာဝအတိုင်းဖြစ်သည် မြင်ကွင်းများ၊ အစရှိသဖြင့်) ကိုးကား Allan Hendry, The UFO Handbook: A Guide to Investigating, Evaluating, and Reporting UFO Sightings, 1979, Doubleday & Co., ISBN 0-385-14348-6 အခြားအကြောင်းအရာများ Wikinews - UFO Archive CIA educational summary on UFO (working link or what? Maybe it should be used this link instead?) NASA Institute for Advanced Concepts BBC article on Mexican Air-force videotape NASA UFO Hacker Video Interview Popularmechanics Article - When UFOs Arrive: February 2004 Cover Story Category:အမျိုးအမည်မသိ ယာဉ်ပျံများ။
pic|200px|right|thumb|တစ် လီတာ သည် အလျားတစ်ဘက်တွင် ၁၀ စင်တီမီတာ စီ ရှိသော ဤသေတ္တာ ၏ ထုထည် နှင့် ညီမျှသည်။
ရေ ၁ လီတာ = ရေ ၁ ကီလိုဂရမ် (4 °C ၌ ) လီတာ (သို့) လစ်တာ သည် ထုထည် ကို တိုင်းတာသော မက်ထရစ် ယူနစ်ဖြစ်သည်။
၁ လီတာသည် ၁ ကျူပစ် ဒက်စီမီတာ ၏ ထုထည်ဖြစ်သည်။
ရေ ၁ လီတာ သည် အလေးချိန် ၁ ကီလိုဂရမ် ခန့် ရှိသည်။
အက္ခရာ "L" သို့ "l" ကို လီတာ ၏ သင်္ကေတ အဖြစ် အသုံးပြုသည်။
ထုထည် အနည်းငယ် အတွက် သုံးရာတွင် ဒက်စီလီတာ ကို အသုံးပြုသည်။
10 dl = one litre ပို၍ နည်းသော ထုထည် အတွက်မူ မီလီလီတာ ကို အသုံးများသည်။
1000 ml = one litre ထို မီလီလီတာ ကို စီစီ ဟုလည်းသိကြပြီး ဆေးပညာဆိုင်ရာ နှင့် အချို့သော အင်ဂျင်နီယာ နယ်ပယ်တွင် အသုံးများသည်။
(ဉပမာ− ၁၀၀ စီစီ ထိုးဆေး ၊ ၁၅၀၀ စီစီ အင်ဂျင်) အက္ခရာ "l" သည် နံပါတ် "1" နှင့် ဆင်တူယိုးမှား ဖြစ်သောကြောင့် အက္ခရာ "L" ကို အသုံးပြုရန် အကြံပြုချက်ရှိသည်။
၁ လီတာ = ၀.၂၂၀၀ အင်ပီရီရယ် ဂါလန် ၁ လီတာ = ၀.၂၆၄၂ ယူအက်စ် ဂါလန် ၁ အင်ပီရီရယ် ဂါလန် = ၄.၅၄၆၁ လီတာ (မြန်မာနိုင်ငံ တွင် အသုံးများသော ဂါလန်ဖြစ်သည်။
) ၁ ယူအက်စ် ဂါလန် = ၃.၇၈၅၄ လီတာ ၁ လီတာ = ၁ ကျူပစ် ဒက်စီမီတာ Litre - Simple English Wikipedia, the free encyclopedia ကိုးကား Category:သင်္ချာ။
ကီလိုဂရမ် ဆိုသည်မှာ ဒြပ်ထု ၏ မက်ထရစ် ယူနစ် ဖြစ်သည်။
၁ ကီလိုဂရမ် သည် ၂.၂ ပေါင် ထက် အနည်းငယ်မျှသာ ပိုသည်။
၁၀၀၀ ကီလိုဂရမ် သည် ၁ တန် နှင့် ညီမျှသည်။
ရေ ၁ လီတာ သည် အမြင့် သုည ( ပင်လယ်ရေမျက်နှာပြင်) နှင့် အပူချိန် ၃.၉၈° စင်တီဂရိတ် ရှိသော ပတ်ဝန်းကျင် အခြေအနေတွင် ၁ ကီလိုဂရမ် အတိအကျ နီးပါး ရှိသည်။
သို့သော် ဤ အဓိပ္ပာယ် မှာ ၁၇၉၅ တွင် ဖွင့်ဆိုခဲ့ခြင်းဖြစ်သည်။
ဆိုခဲ့သည့် အတိုင်း ကီလိုဂရမ် သည် ဒြပ်ထု ၏ ယူနစ်ဖြစ်သည်။
အရပ်စကား ဖြင့် မည်မျှလေးသနည်း ကို တိုင်းတာခြင်း ဖြစ်သည်။
သို့သော် ဤနားလည်မူသည် သိပ္ပံနည်းကျ အားဖြင့် မမှန်ပေ။
အလေးချိန်သည် ကြီးမားသော အရာဝတ္ထု တစ်ခုခု ၏ ဆွဲငင်အားပေါ်မူတည် ပြီး ဒြပ်ထု သည် မည်သည့်နေရာမဆို မူလ အတိုင်းဖြစ်သည်။
ဆွဲငင်အား မရှိသလောက် နေရာတွင် ဒြပ်ထုများသည် အလေးချိန်မဲ့နီးပါး ဖြစ်သည်ကို ကြည့်ခြင်းအားဖြင့် သိနိုင်သည်။
နူန်းစံမီ ကီလိုဂရမ် ကို ပလက်တီနမ် − အီရစ်ဒီယမ် ဒြပ်ရော ဖြင့်ပြုလုပ်ထားပြီး ပါရီ တွင်သိမ်းဆည်းထားသည်။
Kilogram - Simple English Wikipedia, the free encyclopedia ကိုးကား Category:ဒြပ်ထု၏ ယူနစ်များ။
အတိုင်းအတာ ဆိုသည်မှာ အရာဝတ္ထု သို့ ဒြပ် တစ်ခု ၏ ဂုဏ်သတ္တိ ကို ယခင် သိထားသော ပမာဏ နှင့် နှိုင်းယှဉ်ဖော်ပြထားသော ကိန်းဂဏန်း ဖြစ်သည်။
မည်သည့်အရာများ ကို တိုင်းတာနိုင်သနည်း။
ဂုဏ်သတ္တိ များစွာ ကို တိုင်းတာနိုင်သည်။
တိုင်းတာနိုင်သော ဂုဏ်သတ္တိ အချို့မှာ− အကွာအဝေး − ပမာဏ ကို တိုင်းတာ၍ အောက်ပါ တို့ကို သိနိုင်သည်။
အဲဒီ မြို့ ဘယ်လောက် ဝေး သေးသလဲ။
ထို သစ်ပင် နှစ်ပင် ဘယ်လောက် ဝေးသလဲ။
သင့်အရပ် ဘယ်လောက်ရှည်သလဲ။
အလေးချိန် − ပမာဏ ကို တိုင်းတာ၍ အောက်ပါ တို့ကို သိနိုင်သည်။
မုန့်ဟင်းခါး အချိန် ဘယ်လောက် ကျွေးမှာလဲ။
ဒီအိတ် ဘယ်လောက်လေး သလဲ။
ဒီ ဖောင်ပေါ် ကား တင်လို့ ရမလား။
အပူချိန် − ပမာဏ ကို တိုင်းတာ၍ အောက်ပါ တို့ကို သိနိုင်သည်။
ရန်ကုန် က ဒီမှာ ထက် ပိုပူသလား။
အဖျား ကျသွားပြီလား။
ထုထည် − ပမာဏ ကို တိုင်းတာ၍ အောက်ပါ တို့ကို သိနိုင်သည်။
ဒီတိုင်ကီ ရေ ဘယ်နှစ်ဂါလန် ဆန့်သလဲ။
တစ်သေတ္တာ ဆပ်ပြာဘယ်နှစ်တုံး ပါသလဲ။
ဖိအား − ပမာဏ ကို တိုင်းတာ၍ အောက်ပါ တို့ကို သိနိုင်သည်။
ကားရှေ့ဘီး လေ ဘယ်လောက် ထိုးမှာလဲ။
ဒီကို မုန်တိုင်း လာ နေပြီလား။
အတိုင်းအတာ ယူနစ်များ ကိန်းဂဏန်း နှင့် ယူနစ်များ ကို အသုံးပြု၍ ဂုဏ်သတ္တိများစွာ ကို တိုင်းတာနိုင်သည်။
အတိုင်းအတာ ယူနစ် ဆိုသည်မှာ သတ်မှတ်ထားသော အခြေအနေတွင် နူန်းစံပြုထားသော ပမာဏ ဖြစ်သည်။
ဂုဏ်သတ္တိ ၏ ကိန်းဂဏန်း နှင့် ထို ပမာဏ ကို နှိုင်းယဉ်ခြင်းဖြင့် အတိုင်းအတာ ရလဒ်ကို သိနိုင်သည်။
ဉပမာ − သင့် အရပ်သည် တစ်ပေ ပေတံ၏ ၆ ခါ ရှိသည် ဆိုပါက သင့် အရပ် ၆ ပေရှည်သည်။
Measurement - Simple English Wikipedia, the free encyclopedia ကိုးကား Category:အတိုင်းအတာ။
ဂျပန်ယန်းငွေ သည် ဂျပန်နိုင်ငံ တွင် သုံးနေသော ငွေကြေးဖြစ်သည်။
သင်္ကေတ အားဖြင့် ရောမစပ် အက္ခရာ ¥ ဖြင့် ကိုယ်စားပြုသည်။
ဂျပန်ဘာသာစကား အရ ရေးသားရာတွင် ခန်းဂျီး အက္ခရာ 円 ကို သုံးသည်။
အကြွေစေ့များသည် ပေါ့ပါးပြီး ၁ ¥ မှ ¥ ၅၀၀ ထိရှိသည်။
ငွေစက္ကူ တွင် ¥ ၁၀၀၀၀ တန် အရွက် မှာ အမြင့်ဆုံး တန်ဖိုး ဖြစ်သည်။
ဂျပန်ငွေကြေးသည် တန်ဖိုးမြင့်ပြီး ကမ္ဘာပေါ်တွင် တတိယ အသုံးများသော ငွေကြေးဖြစ်သည်။
မြန်မာနိုင်ငံတွင် လည်း ဂျပန်တို့ အုပ်ချုပ်သော ဂျပန်ခေတ်တွင် အသုံးပြုခဲ့ကြသည်။
ဗနွားတူနိုင်ငံ၏ တရားဝင်အမည်မှာ ဗနွားတူသမ္မတနိုင်ငံ ဖြစ်ပြီး တောင်ပစိဖိတ်သမုဒ္ဒရာ အတွင်းတွင် ရှိသော ကျွန်းနိုင်ငံတစ်နိုင်ငံ ဖြစ်သည်။
ထိုကျွန်းစုသည် ယခင်က မီးတောင် ဖြစ်ခဲ့ပြီး ဩစတေးလျနိုင်ငံ၏ ရှေ့ဘက် ၁၀၉၀ မိုင် (၁,၇၅၀ ကီလိုမီတာ) အကွာ၊ နယူးကယ်လီဒိုးနား မှ အရှေ့မြောက်ဘက် ၃၁၀ မိုင် ( ၅၀၀ ကီလိုမီတာ) အကွာ၊ ဖီဂျီနိုင်ငံ ၏ အနောက်ဘက်နှင့် ဆော်လမွန်ကျွန်းစု ၏ အရှေ့တောင်ဘက်၊ နယူးဂီနီ နိုင်ငံ အနီးတွင် တည်ရှိသည်။
ကိုးကား ကဏ္ဍ:ဗနွားတူနိုင်ငံ ကဏ္ဍ:ဓနသဟာယအဖွဲ့ဝင်နိုင်ငံများ ကဏ္ဍ:ကုလသမဂ္ဂ အဖွဲ့ဝင်နိုင်ငံများ ကဏ္ဍ:ကျွန်းနိုင်ငံများ။
ဗင်နီဇွဲလားနိုင်ငံ (Bolivarian Republic of Venezuela) သည် တောင်အမေရိကတိုက်၏ မြောက်ဘက်အကျဆုံးသောနိုင်ငံ ဖြစ်သည်။
ယင်းကို ဗင်နီဇွဲလားပြည်ထောင်စုသမ္မတနိုင်ငံဟု ခေါ်သည်။
မြောက်ဘက်တွင် ကာရစ်ဘီယံ ပင်လယ်၊ အရှေ့ဘက်တွင် ဂီယားနားနယ်များ၊ အရှေ့တောင်ဘက်တွင် ဘရာဇီးနိုင်ငံ၊ အနောက်ဘက်နှင့် အနောက်တောင်ဘက်တွင် ကိုလံဘီယာနိုင်ငံတို့ရှိသည်။
အရှေ့မှ အနောက်သို့ ၉၂၈ မိုင်ကျယ်၍ တောင်မှမြောက် ၇၉၀ မိုင် ရှည်သည်။
ကမ်းရိုးတန်းသည် ၁၇၅၀ မိုင်ရှည်၍ တနိုင်ငံလုံး၏ အကျယ်အဝန်းမှာ ၃၅၂,၁၄၃ စတုရန်းမိုင်ဖြစ်လျက် ပြည်ထောင်စုမြန်မာနိုင်ငံ၏ တဆခွဲနီးနီးရှိသည်။
တောင်အမေရိကတိုက်ရှိ နိုင်ငံများအနက် ဆဋ္ဌမအကြီးဆုံးနိုင်ငံ ဖြစ်သည်။
ဗင်နီဇွဲလားဟူသောအမည်မှာ စပိန်ဘာသာဖြင့် ဗင်းနစ်မြို့ကလေးဖြစ်သည်။
၁၄၉၉ ခုတွင် စပိန်လူမျိုး အလွန်းဆိုသေအိုဇေဒါခေါင်းဆောင်သော စွန့်စားရှာဖွေသူ တစုသည် ယခု မာရာကိုင်းဗိုအိုင်အတွင်း ရေတိမ်ရာ၌ တိုင်များစိုက်၍ တဲအိမ်ခြေတံရှည်များဆောက်လုပ်ထားသော အင်ဒီးယန်းရွာကို တွေ့မြင်ရသောအခါ ဗင်းနစ်မြို့၏ ရှုခင်းနှင့်ဆင်ဆင်တူသဖြင့် ဗင်နီဇွဲလားဟု မှည့်ခေါ်ခဲ့သည်။
ယင်းမှ တနိုင်ငံလုံးကို ဗင်နီဇွဲလားဟု ခေါ်ဝေါ်ခဲ့ကြလေသည်။
တောင်အမေရိကတိုက် အနောက်ဘက်ကမ်းရိုးတလျှောက်တန်းလျက် ရှိသော အန်းဒီးတောင်တန်းကြီးမှ တောင်တန်းခွဲကလေးများသည် ဗင်နီဇွဲလားနိုင်ငံ အနောက်တောင်ဘက်၊ အလယ်ဖက်နှင့် မြောက်ဘက်တို့သို့ ဖြာထွက်လာလေသည်။
တောင်အမေရိကတိုက်၏ တတိယအကြီးဆုံးမြစ်ဖြစ်သော အောင်ရင်နိုးကိုးမြစ်နှင့် ယင်း၏ မြစ်လက်တက်ပေါင်း ၄၃၆ ခုတို့သည် ဗင်နီဇွဲလားနိုင်ငံ အကျယ်အဝန်း၏ ၅ ပုံ ၄ ပုံ တွင် ပိုက်ကွန်ကြီးသဖွယ် ဖြန့်၍ စီးဆင်းလျက်ရှိသည်။
အော်ရင်နိုးကိုးမြစ်သည် မိုင် ၁,၇၀၀ ခန့် ရှည်၍ ပွားတိုအယာကူချိမြို့တည်ရာ မြစ်ဝမှ မိုင် ၁,၀၀၀ ခန့်အထိ လှေသင်္ဘောများသွားလာနိုင်သည်။
အော်ရင်းနိုးကိုးမြစ်ဝှမ်းဒေသ၏ ထူးခြားချက်တရပ်မှာ အမေဇုန်မြစ်၊ နီးဂရိုးမြစ်တို့နှင့် အော်ရင်နိုးကိုးမြစ်ကို သဘာ၀တူးမြောင်းကြီးသဖွယ် ဆက်လျက်ရှိသော ကာဆီကွီးယားရေးမြစ်ပင် ဖြစ်သည်။